Document ID: /roh_data/filtered/fineweb-2-filterrobots_roh.jsonl.gz/50662

La crappa che croda deriva da la muntogna sut las aclas da Propissi, sin radund 1'700 meters sur mar. Adina puspè sa distatgan gronds craps, che rodlan enfin giu en vischnanca.
Entschet a sa mover ha il terren gia avant prest 150 onns. Suenter in grond brischament en vischnanca è vegnida runcada blera laina ch'è vegnida duvrada per reconstruir Brinzauls. L'onn 1887 ha il terren lura cumenzà a sa mover, suenter ina lunga perioda da plievgia. Pir ils onns 1950 èn vegnids installads ils emprims sistems da drenar la muntogna, uschia che quella ha là sa quietà in zic.
Ord l'archiv:
La via da Brinzauls è adina puspè stada bloccada pervi da crappa ch'è sa tschentada en via. Qua sut intginas impressiuns dal 2008 e 2009: